Groot gros leerlinge verstaan nie wat hulle lees | Netwerk24
Vreugde in ons droewe land se ontelbare mooi
As ek my kinders maar een ding, nee twee, van reis kon leer, sou dit wees: Kyk eerder na die padkaart op jou skoot as om na Charmaine (die naam wat ons gesin die GPS-stem gegee het) te luister. En twee: As jy móét kies, moenie op die teerpad ry nie; kies die grondpad.
Deur Alet Janse Van Rensburg
01 Junie 2016 15:28
Prof. Servaas van der Berg, onderwysekonoom aan die Universiteit Stellenbosch (US). Foto: Deon Raath Teen die tyd dat hulle in gr. 4 kom, kan tot 60% van leerlinge nie met begrip lees nie.Dit is een van die bevindings in ’n nuwe verslag oor die redes waarom leerlinge in die grondslagfase swak presteer.Altesame 41% landwyd lees so stadig wanneer hulle hardop lees, dat hulle nie verstaan wat hulle lees nie.Die verslag is deur senior ekonome en onderwyskenners by die Universiteit Stellenbosch (US) se navorsingseenheid oor sosiaal-ekonomiese beleid (Resep) saamgestel met die samewerking van die departement van basiese onderwys.Daar is gevind in die Wes-Kaap kan ’n derde van leerlinge nie met begrip lees nie, in Gauteng 44% en in Limpopo 83%.“Dit moet genoem word dat die hele kurrikulum vir 90% van die leerlinge in gr. 4 in Engels aangebied word. As dié leerlinge nie Engels met begrip kan lees nie, kan hulle nie betekenisvol met die kurrikulum omgaan nie en word hulle die res van hul skoolloopbaan ‘stilweg uitgesluit’,” lui die verslag. “Dit lei tot ’n siklus van verwarring, swak prestasie, ’n gebrek aan motivering en frustrasie vir onderwysers, ensovoorts.”Dit lei tot ’n siklus van verwarring, swak prestasie, ’n gebrek aan motivering en frustrasie vir onderwysers, ensovoorts.Volgens prof. Servaas van der Berg, onderwysekonoom aan die hoof van die projek, kan 41% van leerlinge op die platteland wat in Engels skoolgaan teen ’n spoed van minder as 40 woorde per minuut lees.“Dit beteken teen die tyd dat hulle aan die einde van die sin kom, kan hulle nie meer onthou waaroor dit gaan nie. So, hoewel hulle nie heeltemal ongeletterd is in die sin dat hulle nie ’n enkele woord kan lees nie, kan hulle nie met begrip lees nie,” sê hy. “Die gevolg is dat hulle ook nie in ander vakke kan presteer nie.” Van die redes hiervoor is dat daar baie min geleenthede in die klas geskep word waar leerlinge betekenisvol met die leeswerk kan omgaan. Leerlinge lees hardop in groepe saam en kry min individuele terugvoering van onderwysers. Gevolglik kan hulle dikwels meganies tekste ontsyfer, maar nie met begrip lees nie.“Daar is nie ’n maklike oplossing vir die probleem nie, maar bewusmaking onder onderwysers en ouers moet geskep word,” sê Van der Berg. “Met al die fokus wat op matriekuitslae geplaas word, is daar niks in die laerskool om leerlinge se sukses te meet nie. Daarom sê ons maak die mikpunt vir laerskole dat alle leerlinge in die grondslagfase met begrip leer lees.”
Selfoon-app verbeter leerlinge se leesvaardighede
Nuwe benadering nie altyd beter